CELEX: 62018CN0433
Language: fi
Date: 2018-07-02 00:00:00
Title: Asia C-433/18: Ennakkoratkaisupyyntö, jonka Korkein oikeus (Suomi) on esittänyt 2.7.2018 – ML v. OÜ Aktiva Finants

1.10.2018   
            
            
               FI
            
            
               Euroopan unionin virallinen lehti
            
            
               C 352/18
            
         
      Ennakkoratkaisupyyntö, jonka Korkein oikeus (Suomi) on esittänyt 2.7.2018 – ML v. OÜ Aktiva Finants
      (Asia C-433/18)
      (2018/C 352/23)
      Oikeudenkäyntikieli: suomi
      
         Ennakkoratkaisua pyytänyt tuomioistuin
      
      Korkein oikeus
      
         Pääasian asianosaiset
      
      
         Kantaja: ML
      
         Vastaaja: OÜ Aktiva Finants
      
         Ennakkoratkaisukysymykset
      
      
                  1)
               
               
                  Onko kansalliseen muutoksenhakujärjestelmään sisältyvä jatkokäsittelylupamenettely yhteensopiva asetuksen 44/2001 (1) 43 artiklan 1 kohdassa kummallekin asianosaiselle taattujen tehokkaiden muutoksenhakukeinojen kanssa, kun muutosta haetaan käräjäoikeuden ratkaisuun, joka koskee asetuksen 44/2001 mukaista tuomion tunnustamista tai täytäntöönpanoa?
               
            
                  2)
               
               
                  Täyttyvätkö jatkokäsittelylupamenettelyssä asetuksen 44/2001 43 artiklan 3 kohdassa tarkoitetut kontradiktorista oikeudenkäyntiä koskevat vaatimukset, jos muutoksenhakijan vastapuolta ei kuulla hakemuksesta ennen luvan ratkaisemista? Täyttyvätkö ne silloin, jos vastapuolta kuullaan ennen jatkokäsittelyluvan ratkaisemista?
               
            
                  3)
               
               
                  Onko sillä seikalla edellä esitetyissä tulkinnoissa merkitystä, että muutoksenhakijana voi olla paitsi täytäntöönpanoa hakenut asianosainen, jonka hakemus on hylätty, myös se jota vastaan täytäntöönpanoa haetaan, jos hakemus on hyväksytty?
               
            
         (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL 2001, L 12, s. 1)